Դիլիջանի միջազգային դպրոցի (UWC Dilijan School), Այբ կրթական հիմնադրամի և ՀՀ կենտրոնական բանկի բացումը Դիլիջանն աստիճանաբար դարձնում է զբոսաշրջության հետաքրքիր վայր և գործարարության ու ֆինանսների կարևորագույն կենտրոն։ «Զարգացնենք Հայաստանը միասին» ծրագրի շրջանակներում «Լույսի» կրթաթոշակառուները Դիլիջանում ձեռնամուխ էին եղել այս ներուժի զարգացմանը՝ գործի դնելով սեփական գիտելիքները, հանդես գալով բազմաթիվ բացառիկ նախաձեռնություններով՝ սկսնակ ձեռնարկությունների ճամբար, շախմատի մրցույթ, բանկային գործի և ձեռներեցության սեմինարներ։